ທ່ານ​ນາງ Susan Rice ​​ເດີນທາງ ​ໄປ​ປັກ​ກິ່ງ ກ່ອນໜ້າ ກອງປະຊຸມ APEC (ວີດີໂອ)
ທ່ານ ​ໂອ​ບາ​ມາ ​ເຫັນ​ວ່າ ຈີນ​ເປັນ​ບຸລິມະສິດ ​ແລະ ​ເປັນ​​ເຫດຜົນ​ເບື້ອງ​ຕົ້ນ ສຳຫລັບການ​ໄປຢ້ຽມ​ຢາມ ​ຂອງ​ທ່ານ​ນາງ ​Rice ໃນ​ການຖາກ​ຖາງ ລາຍການ​​ປະຊຸມ.
ທີ່ປຶກສາຄວາມໝັ້ນຄົງແຫ່ງຊາດຂອງສະຫະລັດ ທ່ານນາງ Susan Rice ໄດ້ເດີນທາງໄປເຖິງປັກກິ່ງ ບ່ອນທີ່ທ່ານນາງ ຈະພົບປະກັບ ນັກການທູດຂັ້ນສູງ ຊຶ່ງເປັນທີ່ປຶກສາຂອງ ລັດຖະບານຈີນ ທ່ານ Yang Jiechi ໃນວັນຈັນມື້ນີ້ ເປັນການ ລິເລີ້ມການເດີນທາງລະຍະ 3 ມື້ ເພື່ອແຜ້ວທາງໃຫ້ແກ່ ປະທາ ນາທິບໍດີ ບາຣັກ ໂອບາມາ ຊຶ່ງຈະເດີນທາງໄປຢ້ຽມຢາມໃນ ເດືອນພະຈິກນີ້ ທ່ານນາງ Rice ກ່າວວ່າບັນຫາຕ່າງໆທັງໝົດ ທີ່ສະຫະລັດ ກຳລັງປະເຊີນໜ້າຢູ່ ໃນຂະນະນີ້ ທ່ານໂອບາມາ ເຫັນວ່າ ຈີນ ເປັນບຸລິມະສິດ ແລະ ເປັນເຫດຜົນເບື້ອງຕົ້ນ ສຳຫລັບການ ໄປຢ້ຽມຢາມຂອງທ່ານນາງ Rice ໃນການຖາກຖາງ ລາຍການປະຊຸມ ສຳຫລັບການພົບ ປະລະຫວ່າງ ທ່ານໂອບາມາ ແລະ ປະທານປະເທດ ຈີນ ທ່ານ ສີ ຈິ່ນປິງ ໃນລະຫວ່າງ ກອງປະຊຸມສຸດຍອດການຮ່ວມມືເສດຖະກິດເອເຊຍປາຊີຟິກ ຫຼື APEC ທ່ານນາງ Susan Rice ເວົ້າວ່າ ທ່ານນາງ Rice ແມ່ນມີກຳນົດທີ່ຈະພົບປະກັບລັດຖະມົນຕີປ້ອງກັນປະເທດ ແລະ ລັດຖະມົນຕີຕ່າງປະເທດຂອງຈີນ ໃນວັນອັງຄານມື້ອື່ນນີ້ ກ່ອນທີ່ຈະເດີນທາງກັບ ຄືນປະເທດໃນວັນພຸດ ຈີນຈະເປັນເຈົ້າພາບຈັດ ກອງປະຊຸມສຸດຍອດການຮ່ວມມືເສດຖະກິດເອເຊຍປາຊີຟິກ ຫຼື APEC ໃນວັນທີ 10 ແລະ 11 ເດືອນພະຈິກ ຢູ່ນະຄອນຫລວງປັກກິ່ງ ບັນດາຜູ້ນຳ ລັດຖະບານ ຈາກ 21 ປະເທດ ຈະເຂົ້າຮ່ວມ ໃນກອງປະຊຸມດັ່ງກ່າວນີ້ ປັກກິ່ງຍັງໄດ້ເຊື້ອ ເຊີນຜູ້ນຳຈາກອິນເດຍ ແລະ ມົງໂກເລຍ ອີກດ້ວຍ